CELEX: 32017D2152
Language: et
Date: 2017-11-15 00:00:00
Title: Nõukogu otsus (EL) 2017/2152, 15. november 2017, millega muudetakse otsust nr 189/2014/EL, millega lubatakse Prantsusmaal kohaldada Guadeloupe'il, Prantsuse Guajaanas, Martinique'il ja Réunionis toodetud traditsioonilise rummi suhtes teatavate kaudsete maksude vähendatud määra

21.11.2017   
            
            
               ET
            
            
               Euroopa Liidu Teataja
            
            
               L 304/1
            
         NÕUKOGU OTSUS (EL) 2017/2152,
   15. november 2017,
   millega muudetakse otsust nr 189/2014/EL, millega lubatakse Prantsusmaal kohaldada Guadeloupe'il, Prantsuse Guajaanas, Martinique'il ja Réunionis toodetud traditsioonilise rummi suhtes teatavate kaudsete maksude vähendatud määra
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 349,
   võttes arvesse Euroopa Komisjoni ettepanekut,
   olles edastanud seadusandliku akti eelnõu liikmesriikide parlamentidele,
   võttes arvesse Euroopa Parlamendi arvamust (1),
   toimides seadusandliku erimenetluse kohaselt
   ning arvestades järgmist:
   
               (1)
            
            
               Nõukogu otsuse nr 189/2014/EL (2) artikli 1 kohaselt lubatakse Prantsusmaal pikendada oma mandriosas Guadeloupe'il, Prantsuse Guajaanas, Martinique'il ja Réunionil toodetud traditsioonilise rummi suhtes direktiivi 92/84/EMÜ (3) artiklis 3 alkoholile ettenähtud aktsiisi täismäärast väiksemat aktsiisimäära ja Prantsusmaa riigisiseste õigusaktide kohaselt nimetatud traditsioonilisele rummile kohaldatava maksu „cotisation sur les boissons alcooliques“ (VSS) täismäärast väiksemat määra.
            
         
               (2)
            
            
               Otsuse 189/2014/EL artikli 3 lõike 1 kohaselt on selle traditsioonilise rummi vähendatud aktsiisimäär ja VSSi määr piiratud aastakvoodiga, mille suurus on 120 000 absoluutse alkoholi hektoliitrit.
            
         
               (3)
            
            
               22. septembril 2016 palusid Prantsuse ametiasutused komisjonil esitada tehnilise kohandamise kava, milles suurendatakse aastakvooti 120 000 absoluutse alkoholi hektoliitrilt 144 000 absoluutse alkoholi hektoliitrini. Taotlusele lisati aruanne seda taotlust põhjendava teabega. Traditsioonilise rummi tootjatel ei olnud 2016. aastal piisavat juurdepääsu Mandri-Prantsusmaa turule. Prognoositud kasvumäärad eeldavad 144 400 absoluutse alkoholi hektoliitri suurust aastakvooti ja see kogus saadi täis 2016. aasta lõpus. Seega tuleks 120 000 absoluutse alkoholi hektoliitri suurust aastakvooti suurendada 144 000 absoluutse alkoholi hektoliitrini.
            
         
               (4)
            
            
               Otsusega nr 189/2014/EL lubatud meetmetega seoses analüüsitakse süsteemi ja süsteem tervikuna vaadatakse põhjalikult üle. Selles analüüsis võetakse arvesse otsuse nr 189/2014/EL artiklis 4 ettenähtud Prantsusmaa esitatavat aruannet.
            
         
               (5)
            
            
               2016. aasta kvoot 120 000 absoluutse alkoholi hektoliitrile kasutati ära enne 2016. aasta lõppu. Ilma kvoodi tagasiulatuva suurendamiseta alates 1. jaanuarist 2016 tekitatakse traditsioonilise rummi tootjatele olulist jatõenäoliselt parandamatut kahju. Traditsioonilise rummi tootjate ja nende Prantsusmaa turustajate vahelisi suhteid reguleerivad aastaks sõlmitud lepingud, millega nähakse ette kohustused, mis hõlmavad müüdavaid koguseid, ostuhindu ning võimalikke allahindlusi ja reklaamimeetmeid. Kvoodi ammendumine tõi kaasa maksukohustuse tagantjärele suurenemise seoses kvooti ületavate kogustega, seejuures ei ole traditsioonilise rummi tootjatel võimalik aasta alguses, kui lepingud sõlmitakse, näha ette kvoodi ületamise tõenäosust või ulatust. Ilma kvoodi tagasiulatuva suurendamiseta kannavad traditsioonilise rummi tootjad olulist kahju seoses kvooti ületavate kogustega. Seega tuleks lubada kvoodi tagasiulatuvat suurendamist alates 1. jaanuarist 2016.
            
         
               (6)
            
            
               Otsuse nr 189/2014/EL teisi parameetreid ei muudeta ja 2016. aastal valminud komisjoni talituste tehtud majandusanalüüs kinnitas, et Guadeloupe'il, Prantsuse Guajaanas, Martinique'il ja Réunionis toodetud traditsioonilise rummi import moodustab vaid väikese osa Prantsusmaa üldisest alkoholitarbimisest. Seetõttu ei kaasne vähendatud aktsiisimäära kohaldamisega konkurentsi moonutamist Prantsusmaa rummiturul ega seega ka ühisel turul.
            
         
               (7)
            
            
               Käesolev otsus ei piira aluslepingu artiklite 107 ja 108 võimalikku kohaldamist.
            
         
               (8)
            
            
               Otsust nr 189/2014/EL tuleks seega vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Otsust nr 189/2014/EL muudetakse järgmiselt.
   
               1)
            
            
               Artikli 3 lõige 1 asendatakse järgmisega:
               „1.   Artiklis 2 osutatud rummi suhtes kohaldatav artiklis 1 osutatud vähendatud aktsiisimäär ja vähendatud VSS on piiratud järgmisega:
               
                           a)
                        
                        
                           1. jaanuarist 2014 kuni 31. detsembrini 2015 on aastakvoot 120 000 absoluutse alkoholi hektoliitrit ning
                        
                     
                           b)
                        
                        
                           1. jaanuarist 2016 kuni 31. detsembrini 2020 on aastakvoot 144 000 absoluutse alkoholi hektoliitrit.“
                        
                     
         
               2)
            
            
               Artikkel 5 asendatakse järgmisega:
               „Artikkel 5
               Käesolevat otsust kohaldatakse 1. jaanuarist 2014 kuni 31. detsembrini 2020, välja arvatud
               
                           a)
                        
                        
                           artikkel 1, artikli 3 lõike 1 punkt a ja artikli 3 lõige 2, mida kohaldatakse 1. jaanuarist 2012, ning
                        
                     
                           b)
                        
                        
                           artikli 3 lõike 1 punkt b, mida kohaldatakse 1. jaanuarist 2016.“
                        
                     
         Artikkel 2
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Brüssel, 15. november 2017
      
         
            Nõukogu nimel
         
         
            eesistuja
         
         J. AAB
      
   
   
      (1)  24. oktoobri 2017. aasta arvamus (Euroopa Liidu Teatajas seni avaldamata).
   
      (2)  Nõukogu 20. veebruari 2014. aasta otsus nr 189/2014/EL, millega lubatakse Prantsusmaal kohaldada Guadeloupe'il, Prantsuse Guajaanas, Martinique'il ja Réunionil toodetud traditsioonilise rummi suhtes teatavate kaudsete maksude vähendatud määra ja tunnistatakse kehtetuks otsus 2007/659/EÜ (ELT L 59, 28.2.2014, lk 1).
   
      (3)  Nõukogu 19. oktoobri 1992. aasta direktiiv 92/84/EMÜ alkoholi ja alkohoolsete jookide aktsiisimäärade ühtlustamise kohta (EÜT L 316, 31.10.1992, lk 29).